ตอร์ปิโด (จีไอโจ)

**ตอร์ปิโด** () เป็นตัวละครสายของเล่น, หนังสือการ์ตูน และซีรีส์การ์ตูนจากจีไอโจ: อะเรียลอเมริกันฮีโร เขาเป็นซีลต้นฉบับของทีมจีไอโจ และได้รับการเปิดตัวใน ค.ศ. 1983

## ข้อมูลส่วนตัว
ชื่อจริงของเขาคือ เอ็ดเวิร์ด ดับบลิว. เลอาโลฮา และตำแหน่งของเขาคือนายทหารเรือสัญญาบัตรพิเศษ ระดับ 4 ตอร์ปิโดเกิดในอาอีเออา รัฐฮาวาย ความเชี่ยวชาญทางทหารหลักของเขาคือปฏิบัติการเนวีซีล (น้ำ, ฟ้า และฝั่ง) และความเชี่ยวชาญทางทหารระดับรองของเขาคือปฏิบัติการทำลาย

ตอร์ปิโดเดิมเป็นครูสอนดำน้ำก่อนเกณฑ์ เขาได้รับสายดำในศิลปะการต่อสู้ ทั้งวูซู, เคนโป และคาราเต้โกจูริวเมื่ออายุ 19 ปี และเขามีความเชี่ยวชาญด้านมีดผีเสื้อฟิลิปปินส์ (มีดบาลิซอง) ประวัติการฝึกของเขาหลังจากโรงเรียนซีลได้รับการจัดประเภทไว้ แต่เขาเป็นผู้เชี่ยวชาญที่มีคุณสมบัติเหมาะสมในอาวุธยุทโธปกรณ์ขนาดเล็กของนาโต ตลอดจนอุปกรณ์ระเบิดจากนาโตและกติกาสัญญาวอร์ซอเป็นส่วนมาก ตอร์ปิโดเป็นคนเคร่งมังสวิรัติ และใช้เวลานอกหน้าที่ของเขาเพื่อเติมเต็มทักษะในการสู้รบและการเป็นนักแม่นปืน เขาได้รับการยกย่องจากเพื่อนร่วมทีมว่าเป็นมืออาชีพที่มีความเชี่ยวชาญสูง แต่ก็บอกว่ามีบุคลิกของคนไร้อารมณ์ความรู้สึก

ทั้งนี้ แลร์รี ฮามา ซึ่งเป็นนักเขียน ได้ตั้งชื่อของเขาตามชื่อของสตีฟ เลอาโลฮา

## ของเล่น
ตอร์ปิโดได้รับการเปิดตัวครั้งแรก ในรูปแบบแอกชันฟิกเกอร์ ค.ศ. 1983 

เวอร์ชันของตอร์ปิโดที่ไม่มีอุปกรณ์เสริมมาในรูปแบบบิลต์ทูรูลแรพพิดรันเนอร์ใน ค.ศ. 2004 ซึ่งปลายแขนและน่องของฟิกเกอร์เป็นส่วนที่สามารถยึดเข้ากับบล็อกได้

## หนังสือการ์ตูน

### มาร์เวลคอมิกส์
ในซีรีส์*[[จีไอโจ: อะเรียลอเมริกันฮีโร (มาร์เวลคอมิกส์)|จีไอโจ]]* ของมาร์เวลคอมิกส์ เขาปรากฏตัวในจีไอโจ: อะเรียลอเมริกันฮีโร ฉบับ 13 (เดือนกรกฎาคม ค.ศ. 1986) เขาช่วยในการยับยั้งการโจมตีของผู้ก่อการร้ายคอบราในโรงกษาปณ์สหรัฐ เขาแสดงให้เห็นถึงการยิงทหารคอบราเข้าที่หน้าอกด้วยปืนหอกของเขา

ต่อมา เขาช่วยมัตและทริปไวร์ในหน่วยรีคอนของกองบัญชาการเดรดน็อคส์ของซาร์แทน สถานที่แห่งนี้ตั้งอยู่ลึกลงไปในฟลอริดาเอเวอร์เกรดส์ พวกเขาเข้าสู่การสู้ดวลปืนกับพวกคอบราเกือบทั้งหมด ทั้งสามคนหนีได้สำเร็จ

ตอร์ปิโดและสโนว์จ็อบ แล่นเรือเวล ซึ่งเป็นเรือโจโฮเวอร์คราฟต์ และทำลายกองกำลังคอบราที่อยู่บนเกาะปะการังกลางอ่าวเม็กซิโก

ตอร์ปิโดและเว็ทสูทได้รับการส่งตัวแทรกซึมสู่เกาะคอบรา หลังจากภารกิจของการเฝ้าระวังดูออกโทเบอร์การ์ดที่ทำแบบเดียวกัน ทั้งสองเข้ามาทำศึกกับจระเข้ของครอคมาสเตอร์และพยายามที่จะใช้โอกาสในการลักพาตัวคอบราคอมมานเดอร์ พวกเขาเป็นพันธมิตรกับหน่วยการ์ด โดยต่อสู้กับกองกำลังคอบรา และถูกบังคับให้ต้องล่าถอยในรถคอบราที่ชิงมา

ตอร์ปิโดเป็นหนึ่งในทหารจีไอโจหลายรายที่เข้าร่วมสงครามกลางเมืองเกาะคอบรา ใน*จีไอโจ: อะเรียลอเมริกันฮีโร* ฉบับ 76 (เดือนกันยายน ค.ศ. 1988) เขาได้แสดงให้เห็นในฐานะเป็นส่วนหนึ่งของทีมจู่โจมสำรองด้วยการโจมตีตำแหน่งของคอบราคอมมานเดอร์จากทิศตะวันตกที่เฉอะแฉะ

### ไอดีดับเบิลยู
ตอร์ปิโดเป็นสายลับที่แฝงตัวเป็นผู้เล่นกระดานโต้คลื่น พร้อมกับเลดี-เจย์ เพื่อสอดแนมปฏิบัติการคอบราที่ต้องสงสัย ดูเหมือนว่าจะไม่เป็นการดี เมื่อทั้งคู่ถูกทำร้ายจนบาดเจ็บด้วยฝีมือของบารอนเนส

## การ์ตูนแอนิเมชัน

### ซันโบว์
ตอร์ปิโดปรากฏตัวในซีรีส์แอนิเมชันต้นฉบับ*[[จีไอโจ: อะเรียลอเมริกันฮีโร (ซีรีส์โทรทัศน์ พ.ศ. 2528)|จีไอโจ]]* เขาได้ปรากฏตัวครั้งแรกในซีรีส์แอนิเมชันในอะเรียลอเมริกันฮีโร มินิซีรีส์ภาค 3

ตอร์ปิโดปรากฏในจีไอโจ พลับลิกเซอร์วิสแอนเนาสเมนต์ ที่เขาบอกเด็กที่ได้ตกลงไปในมหาสมุทรถึงวิธีการก้าวเท้าในน้ำจนกว่าความช่วยเหลือจะมาถึง

### ดิค
ตอร์ปิโดยังปรากฏตัวในการ์ตูนแอนิเมชัน*[[จีไอโจ: อะเรียลอเมริกันฮีโร (ซีรีส์โทรทัศน์ พ.ศ. 2532)|จีไอโจ]]* ของบริษัทดิค

### สปายทรูปส์ และแวเลอร์ปะทะเวนอม
นอกจากนี้ ตอร์ปิโดปรากฏตัวในภาพยนตร์แอ็คชันจีจีไอเรื่อง*[[จีไอโจ: สปายทรูปส์]]* และ*[[จีไอโจ: แวเลอร์ปะทะเวนอม]]* ให้เสียงพากย์โดยฟิล ฮาเยส

## วิดีโอเกม
สำหรับวิดีโอเกม ตอร์ปิโดเป็นหนึ่งในตัวละครที่โดดเด่นในเกมคอมพิวเตอร์*[[จีไอโจ: อะเรียลอเมริกันฮีโร (วิดีโอเกม)|จีไอโจ: อะเรียลอเมริกันฮีโร]]*

## อ้างอิง

## แหล่งข้อมูลอื่น
* Torpedo  at JMM's G.I. Joe Comics Home Page

หมวดหมู่:ตัวละครในบันเทิงคดีจากรัฐฮาวาย
หมวดหมู่:ตัวละครที่เป็นนักคาราเต้โกจูริว
หมวดหมู่:ตัวละครที่เป็นนักเคนโป
หมวดหมู่:ตัวละครที่เป็นกำลังพลเนวีซีลสหรัฐ
หมวดหมู่:ตัวละครที่เป็นนักดำน้ำสกูบา
หมวดหมู่:ตัวละครที่เป็นนักสู้ด้วยมีด
หมวดหมู่:ตัวละครที่เป็นนักวูซู
หมวดหมู่:ทหารจีไอโจ
หมวดหมู่:ตัวละครชายในการ์ตูนทีวีแอนิเมชัน
หมวดหมู่:ตัวละครชายในหนังสือการ์ตูน